Самая ўплывовая партыя нямецкіх правых радыкалаў “Нацыянал-дэмакраты (NPD) не на жарт занепакоілася станам так званых расійскіх немцаў — эмігрантаў нямецкага паходжання з былога СССР, і хоча дапамагаць ім. Дапамога будзе заключацца ў пікеце супраць фальсіфікацыі гісторыі, які прызначаны на 18 красавіка ў Дзюсельдорфе. Фальсіфікацыяй неанацысты называюць публікацыю кнігі, прысвечанай гісторыі расійскіх немцаў у часы другой сусветнай вайны. Аўтар даследавання сцвярджае, што савецкія грамадзяне нямецкага паходжання прымалі актыўны ўдзел у забойствах мірнага насельніцтва.